বাজারে এল নতুন পরিবেশ বান্ধব GFRP রিবার

কলকাতা: নির্মাণ শিল্পে এক যুগান্তকারী পদক্ষেপ বলা যেতে পারে।কলকাতার পথপ্রদর্শক সংস্থা এআরসি ইনসুলেশন অ্যান্ড ইনসুলেটর্স লিমিটেড দেশের নির্মাণ শিল্পে এক যুগান্তকারী পদক্ষেপ নিল। দীর্ঘ দুই দশকের অভিজ্ঞতা ও দক্ষতার ফসল, তাদের তৈরি পরবর্তী প্রজন্মের GFRP (গ্লাস ফাইবার রিইনফোর্সড পলিমার) রিবার, যা নির্মাণ ক্ষেত্রে স্থায়িত্ব ও সুরক্ষার নতুন মানদণ্ড স্থাপন করেছে। মরিচা ধরবে না, দীর্ঘমেয়াদী সুরক্ষা নিশ্চিত করছে সংস্থার কর্তৃপক্ষ। সম্প্রতি প্রেসক্লাবে এক সাংবাদিক বৈঠকে সংস্থা ডিরেক্টর মনীশ বাজোরিয়া একথা জানান। তিনি আরও জানান, এটি কংক্রিটের ভিতরের কোরে মরিচা ধরতে দেয় না। ফলে GFRP রিবারটি অত্যন্ত শক্তিশালী জং-প্রুফ শিল্ডের মতো কাজ করে এবং নির্মাণের স্থায়িত্ব উল্লেখযোগ্যভাবে বাড়িয়ে দেয়।
এই GFRP রিবারটি প্রচলিত টিএমটি রিবারের থেকে ২-৩ গুণ বেশি শক্তিশালী। পাশাপাশি, এটি প্রচলিত টিএমটি রিবারের তুলনায় অনেক বেশি অর্থনৈতিক ও মূল্য সাশ্রয়ী। এর ফলে পরিকাঠামোর জীবনকাল বা ‘লাইফস্প্যান’ বহুলাংশে বৃদ্ধি পায়, বারবার মেরামতির প্রয়োজন কমে যায় এবং রক্ষণাবেক্ষণ ব্যয়ও হয় সাশ্রয়ী। সংস্থার দাবি, এই GFRP রিবার ব্যবহার করলে অবকাঠামোর স্থায়িত্ব বাড়ে, বারবার মেরামতের প্রয়োজন পড়ে না এবং রক্ষণাবেক্ষণের খরচ কমে। ইন্ডাস্ট্রিয়াল ফ্লোরিং ,সেতু, রাস্তা, মেট্রো–সহ ভারী প্রকৌশল প্রকল্পেও GFRP রিবারটি দীর্ঘদিন তার কার্যক্ষমতা বজায় রাখে। তাছাড়া, তাদের বক্তব্য, এটি দেশের ‘গো গ্রীন’ উদ্যোগের সঙ্গেও সামঞ্জস্যপূর্ণ।